‘Tinkerbell’ van vlug afgeskopDie man was in ‘n Tinkerbell-kostuum geklee (Foto: Essex Live/BPM Media) ŉ Man, geklee in ŉ Tinkerbell-uitrusting, is van ŉ vliegtuig by Londen se Stansted-lughawe verwyder omdat hy glo ŉ ontwrigting veroorsaak het. Passasiers beskryf hoe die polisie opgedaag en twee mans, waarvan een ŉ groen rok en feetjievlerke aangehad het, van die Ryanair-vlug na Krakow, Pole, verwyder het. Die vliegtuig het nog nie vertrek nie. Essex-polisie het gesê beamptes is Vrydagoggend ontbied “toe twee mans die vlug ontwrig het”. “Hulle het hul samewerking gegee toe hulle versoek is om die vliegtuig te verlaat.” Die mans is nie in hegtenis geneem nie. Ryanair het gesê dié voorval wys waarom hy ŉ beperking wil plaas op alkoholverkope by lughawens, waaronder ŉ beperking van twee drankies per passasier. Die lugredery het gesê lughawens het ŉ plig “om uitermatige gebruik van alkohol te beperk en die probleem wat dit veroorsaak, in plaas daarvan om passasiers toe te laat om soveel te drink as wat hulle wil voor vlugte”.